[{"text_idx": "#000002", "text": "Nid o dechnoleg yn unig ddaw arloesiad. Mae\u2019n dod o ddealltwriaeth o\u2019r ffordd mae pobl yn cysylltu gyda gwasanaethau. A sut i fod o werth i unigolyn."}, {"text_idx": "#000003", "text": "Dyma\u2019r dull sydd wrth galon ein model TYC."}, {"text_idx": "#000005", "text": "Y syniad oedd creu ti\u0302m eiriolaeth a chefnogaeth leol i bobl Sir Bwrdeistref Sirol Pen-y-bont ar Ogwr. Bwriad y prosiect oedd helpu pobl i ddod o hyd i\u2019r gwasanaethau cymdeithasol addas, deall eu hopsiynau a\u2019u helpu i ddeall eu sefyllfa."}, {"text_idx": "#000006", "text": "Mae gan ProMo-Cymru brofiad sylweddol yn y maes yma yn barod. Rydym yn cynnal prosiectau eiriolaeth debyg, Meic a PwyntTeulu Cymru, ar ran Llywodraeth Cymru."}, {"text_idx": "#000007", "text": "Gan mai\u2019r prosiect yma oedd y cyntaf o\u2019i fath mewn unrhyw Sir yng Nghymru, nid oedd cyllideb enfawr i\u2019w symud o syniad i gynnyrch gorffenedig. Yn ffodus, roedd ein ti\u0302m eisoes yn meddu ar y sgiliau angenrheidiol. Yn ogystal a\u0302 thi\u0302m Eiriolaeth bwrpasol, roedd gan ProMo-Cymru di\u0302m Cyfathrebu a Rheolwyr Prosiect fu\u2019n gyfrifol am adeiladu PwyntTeulu o\u2019r cychwyn cyntaf."}, {"text_idx": "#000009", "text": "Wrth weithio gyda staff Mental Health Matters datblygwyd brand a hunaniaeth i\u2019r prosiect. Dyma ble defnyddiwyd arbenigedd ein dylunydd, Auguste\u0301 Pos\u030ckaite\u0301. Dyma hi yn esbonio\u2019r broses..."}, {"text_idx": "#000010", "text": "\u201cMae pob manylyn yn bwysig wrth greu brand gweledol: dewis y lliw, y graffig a\u2019r ffont. Mae angen sicrhau bod popeth yn helpu chi i gyflwyno\u2019r neges yn gywir. Y cleient oedd yn gyfrifol am ddewis lliwiau brand Llais a Dewis Pen-y-bont ar Ogwr, sef dau wahanol las. Mae glas yn lliw smart ar gyfer y brand, yn enwedig gan fod Llais a Dewis Pen-y-bont ar Ogwr yn llinell gymorth eiriolaeth a gwybodaeth. Mae\u2019n cael effaith seicolegol cyffredinol: ffydd, sefydlogrwydd a threfn. Mae glas hefyd yn cael effaith o dawelu."}, {"text_idx": "#000011", "text": "\u201cRoeddwn eisiau atgyfnerthu\u2019r arwyddoca\u0302d gweledol gyda\u2019r gwasanaethau darparir gan y prosiect, wrth wneud y logo edrych yn la\u0302n, siarp a syml \u2013 dim byd rhy fle\u0302r. Penderfynom ddefnyddio lliwiau glas ar gyfer y cefndir a chael logo \u201ccelf llinell\u201d gwyn gla\u0302n."}, {"text_idx": "#000012", "text": "\u201cY syniad y tu o\u0302l i\u2019r dyluniad oedd pobl yn sefyll gyda\u2019i gilydd yn helpu\u2019i gilydd. Roeddwn eisiau creu logo fydda\u2019n rhoi synnwyr o gymuned ofalgar fydda\u2019n dweud \u2018nad wyt ti ar ben dy hun ac rydym yn gwrando\u2019. Defnyddiais siapiau llinell syml oedd yn cynrychioli pobl. Yna, gosodais i nhw i edrych fel pobl law yn law."}, {"text_idx": "#000013", "text": "\u201cRoedd rhaid i\u2019r enw \u201cLlais a Dewis\u201d Pen-y-bont ar Ogwr ffitio\u2019n dda gyda\u2019r logo celf llinell hefyd. Er mwyn creu pwysau gweledol sy\u2019n cyseinio, penderfynais ddefnyddio teipograffeg syml a ffont llinell denau.\u201d"}, {"text_idx": "#000015", "text": "Erbyn mis Hydref 2016 roedd mwy o ddefnydd o we symudol nag gwe ar gyfrifiadur am y tro cyntaf yn y DU. Golygai hyn bod pobl bellach yn dewis defnyddio\u2019u ffo\u0302n clyfar i edrych ar wefannau, yn hytrach nag chyfrifiadur neu liniadur. Mae hyn yn her fawr i ddatblygwyr gwe. Mae angen creu gwefannau sydd yn hygyrch ond hefyd rhai gellir eu defnyddio ar amrywiaeth o ddyfeisiau gwahanol."}, {"text_idx": "#000016", "text": "Ar ben hynny, ym mis Ebrill 2015 cyhoeddodd Google na fyddant yn cyfeirio chwiliadau i wefannau nad oedd yn barod ar gyfer dyfeisiau symudol."}, {"text_idx": "#000017", "text": "O ystyried hyn i gyd, roedd yn hanfodol bod gwefan Llais a Dewis Pen-y-bont ar Ogwr yn ymatebol. Penderfynom ddefnyddio\u2019r fframwaith Bootstrap i gyflawni hyn. Dewiswyd dyluniad un tudalen hefyd gan mai dyma\u2019r ffordd orau i arddangos yr holl wybodaeth yn glir ac mewn arddull hygyrch hawdd yn ein barn ni."}, {"text_idx": "#000018", "text": "Mae hyn yn gyson gyda holl frandio Llais a Dewis Pen-y-bont ar Ogwr. Mae\u2019n sicrhau bod y defnyddiwr yn cael yr un profiad ac adnabyddiaeth pan ar y wefan, pa bynnag ddyfais sy\u2019n cael ei ddefnyddio."}, {"text_idx": "#000019", "text": "Yn ogystal a\u0302 bod yn ymatebol, mae\u2019r wefan yn fach mewn maint felly mae\u2019n llwytho\u2019n sydyn. Awgrymodd astudiaeth ddiweddar Google bod 53% o ddefnyddwyr dyfeisiau symudol yn gadael gwefannau sydd ddim yn llwytho o fewn 3 eiliad. Felly rydym yn ymwybodol bod cyflymder llwytho sydyn yn hanfodol i sicrhau bod pobl yn ymweld a\u0302\u2019r dudalen."}, {"text_idx": "#000020", "text": "Prif nodwedd y wefan, fel crybwyllwyd yng nghyfarwyddiadau\u2019r cleient, oedd cyfeirio ymwelwyr i\u2019r gwasanaeth llinell gymorth aml bwynt yn hawdd. Wrth ystyried hyn, rhoddwyd y manylion neges testun, galwadau a negeseuo brys fel rhan o ddyluniad pennawd y wefan."}, {"text_idx": "#000021", "text": "Ymwelwch a\u0302\u2019r wefan nawr ar llaisadewispenybontarogwr.cymru. Neu gallech chi ymweld a\u0302\u2019r wefan Saesneg ar bridgendvoiceandchoice.cymru."}, {"text_idx": "#000025", "text": "Fel y gwyddai pawb, mae llwyddiant prosiect yn bwysig iawn \u2013 yn enwedig pan ddaw at ariannu. Yn ffodus, roeddem yn gallu darparu\u2019r cleientiaid gyda dau declyn allweddol i fonitro\u2019u cynnydd."}, {"text_idx": "#000026", "text": "Mae gan ein teclyn rheoli cysylltiad aml fan cyswllt, Ymdrin a\u0302 Galwadau, declyn dadansoddi ei hun. Mae Ymdrin a\u0302 Galwadau yn caniata\u0301u i chi weld ystadegau gwir amser a hanesyddol ar gyfer yr holl gysylltiadau i\u2019ch gwasanaeth llinell gymorth. Mae\u2019n hawdd segmentu\u2019r data yma i weld sut cafodd y cyswllt ei wneud \u2013 ar y ffo\u0302n, neges testun neu negeseuo brys. Mae posib hidlo yn o\u0302l dyddiad a nifer y negeseuon hefyd."}, {"text_idx": "#000027", "text": "Y teclyn arall ydy Google Analytics. Mae hwn wedi\u2019i osod ar ochr gefn y gwefan Llais a Dewis Pen-y-bont ar Ogwr, ac mae\u2019n rhoi data cywir cyfoes am wybodaeth ymwelwyr. Gellir darganfod niferoedd y bobl sydd wedi ymweld a\u0302\u2019ch gwefan a sut mae ymwelwyr wedi dod o hyd i chi (trwy chwiliad Google, cyfryngau cymdeithasol, cyfeirio o wefan arall, neu yn syth o URL). Mae posib darganfod hefyd pa ddyfais defnyddiwyd (ffo\u0302n symudol, llechen neu gyfrifiadur) yn ogystal a\u0302 bron i bopeth arall gallech chi fod angen ei wybod!"}, {"text_idx": "#000028", "text": "Bydd y data yma yn hanfodol i Mental Health Matters pan ddaw at brofi llwyddiant y prosiect wrth wneud cais am ariannu pellach."}, {"text_idx": "#000029", "text": "Rydym yn falch iawn o\u2019r cynnyrch cyflwynwyd i\u2019r cleient Gan ddefnyddio\u2019r sgiliau a\u2019r wybodaeth sydd yn ein ti\u0302m a gweithio o fewn briff y prosiect, rydym wedi creu datrysiad yn canolbwyntio ar y cwsmer, gyda brandio proffesiynol a gwefan hygyrch i\u2019r defnyddiwr. A hyn i gyd ar gyllid tynn."}, {"text_idx": "#000030", "text": "Mae\u2019r Model TYC wedi bod wrth galon yr holl broses, o\u2019r dyluniad i\u2019r cynhyrchiad i\u2019r trosglwyddiad. Dyma yw ystyr arloesiad a\u2019r model TYC. Amlygu sut i gysylltu a\u0302 chefnogi gyda dull dynol a digidol."}, {"text_idx": "#000031", "text": "Mae popeth yn cychwyn gyda sgwrs"}, {"text_idx": "#000032", "text": "Mae ProMo-Cymru yn gweithio tuag at greu newid positif a pherthnasau parhaol rhwng unigolion, teuluoedd a chymunedau. Rydym yn darparu datrysiadau arloesol a chreadigol gyda sgyrsiau ystyrlon a thechnoleg ddigidol. Os hoffech drafod sut gall ein Model TYC helpu eich sefydliad yna cysylltwch."}, {"text_idx": "#000033", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}, {"text_idx": "#000034", "text": "Interested in working with us? Why not get in touch."}]